
ДО 
ОБЩИНСКИ СЪВЕТ 
КИРКОВО

ДОКЛАДНА  ЗАПИСКА

от Шинаси Мехмед Сюлейман -  Кмет на Община Кирково


Относно: Кандидатстване на Община Кирково в партньорство по две процедури по Програма „Околна среда“ 2021-2027 г. – за биоразнообразие и за устойчиво управление на битовите отпадъци.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В рамките на Програма „Околна среда“ 2021-2027 г. са обявени възможности за финансиране на мерки, насочени към повишаване на общественото съзнание и култура по отношение на екологичните предизвикателства. Община Кирково, в сътрудничество със съседната Община Златоград и Сдружение „Младежки приоритети“, има възможност да реализира два значими проекта, които пряко ще рефлектират върху местната общност и опазването на околната среда в региона.
Първото проектно предложение се подготвя по Покана BG16FFPR002-3.024 - Информационни кампании – БИОЛОГИЧНО РАЗНООБРАЗИЕ, Приоритет 3 „Биологично разнообразие”. Работното заглавие на проекта е „Опознай, за да опазиш: живото богатство на Кирково и Златоград“. Основната цел е популяризиране на уникалното природно наследство на двете общини и ангажиране на младите хора в дейности по неговото съхранение.
Второто проектно предложение е по Покана BG16FFPR002-2.009 „ИНФОРМАЦИОННИ КАМПАНИИ – БИТОВИ ОТПАДЪЦИ“, Приоритет 2 „Отпадъци”. То е с работно заглавие „Ангажиране на гражданите за устойчиво управление на битовите отпадъци на територията на МИГ „Кирково – Златоград“. Проектът цели да повиши обществената информираност и да насърчи устойчиви модели на поведение при управлението на битовите отпадъци чрез интегрирана информационна и образователна кампания, обхващаща както двата общински центъра, така и малките населени места.
И за двата проекта се предвижда партньорско участие между Община Кирково, Община Златоград и Сдружение „Младежки приоритети“, като водещ партньор ще бъде Сдружение „Младежки приоритети“.
Предвид гореизложеното и на основание чл. 21, ал. 2 във връзка с чл. 21, ал. 1, т. 6 и т. 23 от Закона за местното самоуправление и местната администрация (ЗМСМА), предлагам Общински съвет – Кирково да вземе следното:

Р Е Ш Е Н И Е :

І. По проектно предложение по Покана № BG16FFPR002-3.024:
1. Дава съгласие за участие на Община Кирково като партньор/кандидат в разработването и кандидатстването с проектно предложение по Покана BG16FFPR002-3.024 - Информационни кампании – БИОЛОГИЧНО РАЗНООБРАЗИЕ, Приоритет 3 „Биологично разнообразие” от Програма „Околна среда“ 2021-2027 г., с работно заглавие на проекта „Опознай, за да опазиш: живото богатство на Кирково и Златоград“.
2. Одобрява партньорството за изпълнение на проекта по т. 1 с Община Златоград и Сдружение „Младежки приоритети“.
3. Упълномощава Кмета на Община Кирково да подпише Споразумение за партньорство, както и всички необходими документи за кандидатстване, реализация и отчитане на проекта.

ІІ. По проектно предложение по Покана № BG16FFPR002-2.009:
1. Дава съгласие за участие на Община Кирково като партньор/кандидат в разработването и кандидатстването с проектно предложение по Покана BG16FFPR002-2.009 „ИНФОРМАЦИОННИ КАМПАНИИ – БИТОВИ ОТПАДЪЦИ“, Приоритет 2 „Отпадъци” от Програма „Околна среда“ 2021-2027 г., с работно заглавие на проекта „Ангажиране на гражданите за устойчиво управление на битовите отпадъци на територията на МИГ „Кирково – Златоград“.
2. Одобрява партньорството за изпълнение на проекта по т. 1 с Община Златоград и Сдружение „Младежки приоритети“.
3. Упълномощава Кмета на Община Кирково да подпише Споразумение за партньорство, както и всички необходими документи за кандидатстване, реализация и отчитане на проекта.

